सरकार कोई भी फैसला ले अगर वह बॉलीवुड हस्तियों को ठीक नहीं लगता है तो वह उसके खिलाफ आवाज उठाने से बिल्कुल नहीं डरते हैं। हाल ही में मोदी सरकार ने लगातार दूसरी बार सरकार में आते ही कई ऐतिहासिक फैसले लिए। इसमें तीन तलाक बिल पास कराना और कश्मीर से अनुच्छेद 370 हटाना प्रमुख रहा।

“साहो” की रिलीज के बाद “बाहुबली” प्रभास ले सकते है जिंदगी का ये बड़ा फैसला….

तीन तलाक बिल और कश्मीर से अनुच्छेद 370 हटाए जाने पर भी बॉलीवुड हस्तियों ने अपनी अपनी राय रखी। कुछ इसके समर्थन में दिखे तो कुछ इसके विरोध में भी नजर आए। हाल ही में सरकार के एक फैसले को लेकर बॉलीवुड हस्तियों में एक आक्रोश देखने को मिल रहा है। बॉलीवुड अभिनेत्री श्रद्धा कपूर मेट्रो यार्ड के निर्माण के लिए आरे वन में 2700 से अधिक पेड़ों को काटे जाने के खिलाफ प्रदर्शन में रविवार को शामिल हुईं। अभिनेत्री ने इंस्टाग्राम पर लाइव करते हुए कहा कि सभी यहां पर प्रकृति मां का समर्थन करने के लिए एकजुट हुए हैं। हमारे यहां पहले ही प्रदूषण की समस्या है तो पेड़ों को काटने की अनुमति कैसे दी जा सकती है।

जानकारी के लिए बता दे कि श्रद्धा कपूर इसके लिए अकेली आवाज नहीं उठा रही हैं। कई अन्य बॉलीवुड हस्तियों ने भी सरकार के इस फैसले के खिलाफ ट्विटर पर बयान दिए। अभिनेत्री दिया मिर्जा ने टि्वटर पर महाराष्ट्र के मुख्यमंत्री देवेंद्र फड़णवीस को टैग किया और लिखा है कि मेट्रो के खिलाफ नहीं हूं। कृपया उसे बनाए। लेकिन कृपया करके पेड़ों को बिल्कुल ना काटा जाए।

Not against the #Metro. Please build it. But not at the cost of disrupting an ecological system that provides invaluable human services.ALTERNATIVES for the car shed EXIST. It may take more time. But choose better! STOP MASSACRE OF #AAREYFOREST @CMOMaharashtra @Dev_Fadnavis

— Dia Mirza (@deespeak) September 1, 2019